அப்படியான ஒரு படம் தான் 'கேரள நாட்டிளம் பெண்களுடனே' . வேற்றின மக்கள் தமிழர்களை இழிவு செய்வது என்பது வேறு. ஆனால் தமிழர்களே தமிழினத்தை இழிவு செய்வது என்பது அவமானம். இப்படத்தில் கதாநாயகனின் தந்தையாக வரும் முனைவர் ஞானசம்பந்தன் , தன்னுடைய மகனிடம் கேரள பெண்ணைத் தான் நீ திருமணம் செய்ய வேண்டும் என்று உறுதி மொழி வாங்குகிறார். அதற்கான அவர் சொல்லும் காரணம் நம்மை முகம் சுழிக்க வைக்கிறது. "பூவுலகத்தில் கடவுளின் தேசம் கேரளா. அங்குள்ள பெண்கள் எல்லாம் தேவகுமாரிகள் . இரம்பா , ஊர்வசி , மேனகா போன்ற தேவகுமாரிகள் வசிக்கும் நாடு கேரளா". அதனால் ஒரு கேரளாவில் உள்ள ஒரு தேவகுமாரியை மணமுடித்து ஒரு தேவகுமாரனாக தன் மகன் மாற வேண்டும் என்று கூறுகிறார் கதாநாயகனின் தந்தை.